ممنون حسین

ممنون حسین (23 دسمبر 1940ء - 14 جولا‎ئی 2021ء) ایک پاکستانی سیاست دان اور صنعت کار تھے جنھوں نے 2013ء سے 2018ء تک پاکستان کے بارہویں صدر کی حیثیت سے خدمات انجام دیں۔ انھیں پہلی بار جون 1999ء میں صدر رفیق تارڑ نے گورنر سندھ مقرر کیا تھا۔ لیکن چند ماہ بعد 1999ء کے فوجی بغاوت کی وجہ سے انھیں اس عہدے سے ہٹا دیا گیا تھا۔ ممنون حسین نے پاکستان مسلم لیگ (ن) کی جانب سے صدارتی منصب کے انتخاب میں حصہ لیا۔ وہ متوسط طبقے سے تعلق رکھنے والے ایک تاجر تھے۔ ممنون حسین کی مادری زبان اردو ہے۔ ممنون حسین کراچی میں قائم ایک ٹیکسٹائل کمپنی کے مالک تھے۔Profile of presidential candidate Mamnoon HussainPresidential elections: مسلم لیگ نے ممنون کو چن لیا

 ابتدائی زندگی 
ممنون حسین سنہ 1940ء میں بھارت کے شہر آگرہ میں پیدا ہوئے۔ قیام پاکستان کے بعد ان کا خاندان نقل مکانی کرکے پاکستان آ گیا۔ انھوں نے انسٹی ٹیوٹ آف بزنس ایڈمنسٹریشن کراچی سے گریجویٹ کیا۔

 سیاسی زندگی 
سنہ 1993 میں جب پاکستان کے اس وقت کے صدر غلام اسحاق خان نے میاں نواز شریف کی حکومت برطرف کی تو ان دنوں ہی ممنون حسین شریف برادران کے قریب پہنچے اور بعد میں وہ مسلم لیگ سندھ کے قائم مقام صدر سمیت دیگر عہدوں پر فائز رہے۔ ممنون حسین سنہ 1997 میں سندھ کے وزیر اعلیٰ لیاقت جتوئی کے مشیر رہے، سنہ 1999 میں انھیں گورنر مقرر کیا گیا، مگر صرف چھ ماہ بعد ہی میاں نواز شریف کی حکومت کا تخہ الٹ گیا اور وہ معزول ہو گئے۔

 صدارت 
ممنون حسین منگل 30 جولائی 2013ء ہونے والے صدارتی انتخاب میں بھاری اکثریت سے ملک کے بارہویں صدر منتخب ہوئے۔ انھوں نے 432 ووٹ لیے۔ تحریکِ انصاف کے جسٹس (ر) وجیہ الدین ان کے مدِمقابل تھے جنھوں نے 77 ووٹ حاصل کیے۔ 8 ستمبر 2018ء کو ممنون حسین کی مدت ختم ہو گئی رخصتی کے وقت انھیں الوداعی گارڈ آف آنر بھی پیش کیا گیا۔صدر ممنون حسین گارڈ آف آنر لے کر ایوان صدر سے روانہ

 وفات 
ممنون حسین 14 جولائی 2021ء کو 80 سال کی عمر میں کراچی میں انتقال کر گئے۔ فروری 2020ء میں، انھیں کینسر کی تشخیص ہوئی اور وہ زیر علاج تھے۔

 حوالہ جات 

 بیرونی روابط 

 ممنون حسین بطور صدر پاکستان
 پروفائل (اردو زبان میں)
 حسین نے صدارتی انتخابات کے لیے کاغذات نامزدگی جمع کرائے۔
 پاکستان مسلم لیگ ن نے ممنون حسین کو صدر پاکستان کے لیے نامزد کر دیا

|-

زمرہ:آگرہ کی شخصیات
زمرہ:اکیسویں صدی کی کاروباری شخصیات
زمرہ:اکیسویں صدی کے پاکستانی سیاست دان
زمرہ:انسٹی ٹیوٹ آف بزنس ایڈمنسٹریشن، کراچی کے فضلا
زمرہ:ایوان زیریں پاکستان کے ارکان
زمرہ:بیسویں صدی کی کاروباری شخصیات
زمرہ:بیسویں صدی کے پاکستانی سیاست دان
زمرہ:پاکستان کو بھارتی تارکین وطن
زمرہ:پاکستان مسلم لیگ (ن) کے سیاست دان
زمرہ:پاکستان میں سرطان سے اموات
زمرہ:پاکستانی ارب پتی
زمرہ:پاکستانی اشتراکیت مخالف
زمرہ:پاکستانی سیاست دان
زمرہ:پاکستانی صنعت کار
زمرہ:پاکستانی کاروباری شخصیات
زمرہ:پاکستانی مسلم شخصیات
زمرہ:جامعہ کراچی کے فضلا
زمرہ:جمہوریت کے پاکستانی فعالیت پسند
زمرہ:سندھ کے سیاستدان
زمرہ:سندھ کے گورنر
زمرہ:صدور پاکستان
زمرہ:کامنز زمرہ جس کا ربط ویکی ڈیٹا پر ہے
زمرہ:کراچی کی شخصیات
زمرہ:کراچی کی کاروباری شخصیات
زمرہ:کراچی کے سیاست دان
زمرہ:مہاجر شخصیات
زمرہ:ویکی ڈیٹا سے مختلف مختصر وضاحت
زمرہ:ویکی منصوبہ پاکستان کے مضامین
زمرہ:1940ء کی پیدائشیں
زمرہ:1941ء کی پیدائشیں

زمرہ:2021ء کی وفیات